Thomas Cappelen Malling

Johan Thomas Cappelen Malling (født 16. desember 1970 i Kongsvinger) er en norsk forfatter og filmregissør. Cappelen Malling ga i 2006 ut boken Ninjateknikk II. Usynlighet i strid 1978, som ble fremstilt som en militær feltmanual skrevet av den spiondømte diplomaten Arne Treholt i 1978. Treholt ble i 1985 dømt for spionasje og landsforræderi på vegne av Sovjetunionen og Irak. En film som er løst basert på denne boken kom ut høsten 2010 under navnet Kommandør Treholt & Ninjatroppen.

Til tross for at Cappelen Malling ikke hadde noen erfaring med filmindustrien fikk han i desember 2008 over ti millioner kroner i produksjonsstøtte fra Norsk filminstitutt for å lage en film basert på sin debutbok.Dagbladet.no – Treholt som norsk ninja (Av Gjermund Jappée. Publisert 19. desember 2008, besøkt 18. september 2010) I filmen, som hadde norgespremière den 13. august 2010, ble det presentert et parallelt univers hvor Arne Treholt leder en gruppe med ninjasoldater oppsatt av kong Olav V for å ta opp kampen mot Sovjetunionen. Arne Treholt gav angivelig sin tillatelse til både boken og filmen.

 Referanser 

 Eksterne lenker 


Kategori:Norske forfattere
Kategori:Norske filmregissører
Kategori:Personer fra Kongsvinger kommune